NADMA serah bantuan melalui JKM
LAWAS: Penghantaran barang makanan daripada  Agensi 
Pengurusan Bencana Negara (NADMA) dan 
Kementerian Kewangan kepada penduduk yang layak melalui Jabatan
Kebajikan Masyarakat (JKM) daerah Lawas telah dilakukan oleh anggota bomba dari
Balai Bomba dan Penyelamat (BBP) Lawas. Seramai 10 anggota bomba terlibat dalam proses penghantaran menggunakan  dua buah kenderaan iaitu lori dan pikap untuk melaksanakan khidmat menghantar bekalan makanan ke 12  lokasi di Jalan Punang. Bantuan ini mula diedarkan pada Jumaat lalu bermula jam 9 pagi hingga 12
tengah hari. Pada masa yang sama, masyarakat setempat wajar memahami bahawa bantuan ini
adalah berbeza dengan bantuan melalui Pusat Khidmat Parti PBB Cawangan Bukit
Sari yang mana turut melakukan penghantaran bantuan makanan bagi masa PKP
pertama dan kedua untuk seluruh penduduk Lawas.

Manakala bantuan yang disalurkan melalui JKM daripada
NADMA adalah untuk golongan sasar yang telah dikenal pasti dan berada dalam
senarai JKM Bahagian Limbang.



 
See author's posts
